Caradhras

Caradhras, også kalt Rødhornet (den bokstavelige oversettelse fra Sindarin), er navnet på en av de mektigste toppene av Tåkefjellene.

Ringens brorskap prøvde å krysse Tåkefjellene ved å gå over Rødhornspasset på deres vei mot Dommedagsberg. Passet forbant det forhenværende Noldoriske riket Eregion i vest og Dimrenndalen på den østre side i Anduins dal.

Etter Khazad-dûms fall ble dette passet bare brukt av alvene som reiste mellom Lothlórien og Eriador.

Caradhras (Baranzibar i Khuzdul, dvergenes språk) var en av de tre fjellene som sto over Moria, og sammen med fjellene Celebdil og Fanuidhol dannet det Morias fjell. Caradhras var også det stedet i Midgard hvor det var funnet mithril. Men det var også her at dvergene vekket Durins bane, balrogen i Moria, da de gravde for dypt og for grådig etter mithril.

Caradhras var kalt den onde av dvergene og hadde i lange tider hatt et dårlig rykte. Rødhornpasset (også kalt Rødhorns porten) var kjent for å være forrædersk og lunefull. Det var i dette passet at Celebrian, konen til Elrond og datter av Galadriel, ble fanget av orker. Dette var også den veien som ble brukt av hobbitene som emigrerte fra Sverdliljevollene og inn til Eriador.

I Peter Jacksons film Ringenes herre: Ringens brorskap, da brorskapet prøvde å krysse Caradhras brukte Saruman en trylleformel som forårsaker et voldsomt snøvær på fjellet. I boken skylder brorskapet hovedsakelig på fjellet selv.

Fjell i Tolkiens verden

de:Regionen und Orte in Tolkiens Welt#Nebelgebirge
nl:Roodhoornpas#Caradhras
pl:Lista gór i wzgórz Śródziemia#Caradhras
pt:Hithaeglir#Geografia
sv:Platser i Tolkiens värld#Caradhras